Title: fff
Author: Oddelenie obrany
Last saved by: agenda0
Company: MDPT

Predkladacia správa

	Návrh  na uzavretie Dohody  medzi   vládou  Slovenskej   republiky   a vládou Estónskej republiky o medzinárodnej cestnej osobnej a nákladnej doprave sa predkladá ako iniciatívny materiál na základe záujmu obidvoch strán podpísať dohodu v čo najkratšom čase.

Dohoda je založená na prístupoch, ktoré korešpondujú s právom EÚ, rezolúciami a predpismi CEMTu a OSN. Vytvorí právny rámec pre nové, už zavedené a fungujúce liberálne vzťahy v cestnej doprave, ktoré umožňujú vykonávať bilaterálnu a tranzitnú dopravu bez povolení.

Dohoda vymedzuje podmienky za akých sa udeľujú licencie na vykonávanie pravidelnej osobnej dopravy a zároveň stanovuje podmienky pre vykonávanie príležitostnej osobnej dopravy. Obsiahnuté sú pravidlá vykonávania nákladnej dopravy  medzi Slovenskom a Estónskom a tranzit cez ich územia, prepravy nebezpečných vecí, ako aj nadrozmerných nákladov. Oslobodzuje dopravcov od platenia cestnej dane na území druhého štátu a zároveň zaväzuje platiť poplatky za používanie ciest. Dohoda uvádza spôsoby sankcionovania dopravcu  za porušenie vnútroštátnych právnych predpisov druhého štátu.

Uzavretie dohody nekladie nároky na štátny rozpočet. 
Dohoda má právny režim medzivládnej dohody a nevyžaduje súhlas Národnej rady Slovenskej republiky. Návrh dohody bol posúdený v zmysle predpisov pre uzavieranie dohôd a pripomienky príslušných rezortov sú v predkladanom návrhu zohľadnené.
            Odporúčam návrh dohody schváliť.